钦定古今图书集成/明伦汇编/闺媛典/第315卷 > 皇清四十八 > 顾绍弼妻程氏
## 钦定古今图书集成/明伦汇编/闺媛典/第315卷 > 皇清四十八 > 顾绍弼妻程氏

按《镇江府志》：“程氏，丹徒人，顾绍弼妻。年十七，归绍弼。十九，弼病亡，氏奉孀姑，抚孤希曾。午夜机杼，一灯荧荧，每与姑抚希曾，相对涕泣。乙酉，姑以乱死石坑，氏以孤幼不得从死，追念恸悼，终其身不食荤，不衣帛，穷孑四十馀年。康熙壬子，学使旌之。”